O‘ZBEKISTON RESPUBLIKASI VAZIRLAR MAHKAMASINING FARMOYISHI

O‘zbekiston Respublikasi Prezidentining “Ikkinchi jahon urushida qozonilgan g‘alabaning 75 yilligini munosib nishonlash to‘g‘risida” 2019-yil 23-oktabrdagi PQ-4495-son qarori ijrosini ta’minlash, shuningdek, Toshkent shahrining Olmazor tumanida barpo etilayotgan “G‘alaba bog‘i” majmuasining qurilish-montaj ishlarini jadallashtirish maqsadida:
 1. Quyidagilar:
 O‘zbekiston Respublikasi Mudofaa vazirligining barpo etilayotgan “G‘alaba bog‘i” majmuasi uchun bronzadan ishlangan urush qahramonlari obrazi aks ettirilgan 14 ta askar va barelyeflarni (keyingi o‘rinlarda — yuk) Xitoy Xalq Respublikasidan O‘zbekiston Respublikasiga olib kelish to‘g‘risidagi taklifi ma’qullanganligi;
 2020-yil 17-aprel, 19-aprel, 22-aprel va 24-aprel kunlari O‘zbekiston Respublikasi Mudofaa vazirligining yuk havo kemasida “Toshkent — Pekin — Urumchi — Toshkent” yo‘nalishi bo‘yicha tasdiqlangan reyslar orqali Xitoy Xalq Respublikasidan yuk olib kelinganligi ma’lumot uchun qabul qilinsin.
 2. O‘zbekiston Respublikasi Moliya vazirligi ushbu farmoyishda nazarda tutilgan yukni Xitoy Xalq Respublikasidan olib kelish uchun sarflangan xarajatlarni asoslangan hisob-kitoblarga muvofiq Mudofaa vazirligiga O‘zbekiston Respublikasi Vazirlar Mahkamasi zaxira jamg‘armasi mablag‘lari hisobidan qoplab bersin.
 3. Mazkur farmoyishning bajarilishini nazorat qilish O‘zbekiston Respublikasi Bosh vazirining birinchi o‘rinbosari A.J. Ramatov, O‘zbekiston Respublikasi mudofaa vaziri B.N. Qurbonov va O‘zbekiston Respublikasi moliya vaziri T.A. Ishmetov zimmasiga yuklansin.